CELEX: 62013FN0005
Language: mt
Date: 2013-01-15 00:00:00
Title: Kawża F-5/13: Rikors ippreżentat fil- 15 ta’ Jannar 2013 — ZZ vs Il-Kummissjoni

27.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 123/29
            
         Rikors ippreżentat fil-15 ta’ Jannar 2013 — ZZ vs Il-Kummissjoni
   (Kawża F-5/13)
   2013/C 123/51
   Lingwa tal-kawża: l-Ingliż
   
      Partijiet
   
   
      Rikorrent: ZZ (rappreżentant: J. Grayston, G. Pandey, M. Gambardella, avukati)
   
      Konvenuta: Il-Kummissjoni
   
      Suġġett u deskrizzjoni tal-kawża
   
   L-annullament tad-deċiżjoni li r-rikorrent ma jiġix inkluż fil-lista ta’ riżerva tal-kompetizzjoni EPSO/AD/205/10.
   
      Talbiet tar-rikorrent
   
   
               —
            
            
               jannulla d-deċiżjoni tad-9 ta’ Marzu 2012 tal-Bord tal-Għażla tal-Uffiċċju Ewropew għas-Selezzjoni tal-Persunal (iktar ’il quddiem l-“EPSO”), innotifikata fil-kont EPSO, li tikkonferma li isem ir-rikorrent mhux ser jiġi inkluż fil-lista ta’ riżerva tal-kompetizzjoni (kompetizzjoni EPSO/AD/205/10 (Taxxi/Dwana), li kienet ir-risposta għat-“talba għal eżami mill-ġdid tat-testijiet ta’ raġunament”, imressqa mir-rikorrent;
            
         
               —
            
            
               jannulla d-deċiżjoni tat-23 ta’ Diċembru 2011 tal-Bord tal-Għażla u tal-EPSO, innotifikata fil-kont EPSO, li tinnotifika lir-rikorrent li ismu ma kienx inkluż fil-“lista ta’ riżerva” (database tal-kandidati li għaddew) għaliex huwa ma kienx kiseb il-marka meħtieġa biex jikkwalifika għat-testijiet ta’ raġunament verbali;
            
         
               —
            
            
               jannulla d-deċiżjoni impliċita tal-EPSO u tal-Bord tal-Għażla, li qatt ma ntbagħtet lir-rikorrent, li ma jingħatax id-dokumenti li huwa talab permezz tal-ittra tal-31 ta’ Diċembru 2011 (talba ta’ aċċess);
            
         
               —
            
            
               jannulla d-deċiżjoni impliċita ta’ EPSO ta’ ċaħda tal-ilment ippreżentat mir-rikorrent abbażi tal-Artikolu 90(2) tar-Regolamenti tal-Persunal tal-Unjoni Ewropea;
            
         
               —
            
            
               jannulla l-Avviż ta’ Kompetizzjoni EPSO/AD/205/10 (Taxxi/Dwana), ippubblikat fil-ĠU C 292 A/1, tat-28 ta’ Ottubru 2010;
            
         
               —
            
            
               jannulla totalment il-“lista ta’ riżerva tal-kompetizzjoni EPSO/AD/205/10 (Taxxi/Dwana)” ippubblikata fil-ĠU C 22 A/1 tas-27 ta’ Jannar 2012;
            
         
               —
            
            
               jikkundanna lill-Kummissjoni għall-ispejjeż tar-rikorrent.